A KÖZSZOLGÁLATI TÖRVÉNYSZÉK VÉGZÉSE
(első tanács)
2009. április 30.
F‑30/07. sz. ügy
Lidia Noworyta
kontra
Európai Parlament
„Okafogyottság”
Tárgy: Az EK 236. cikk és az EA 152. cikk alapján benyújtott kereset, amelyben L. Noworyta a Parlament 2006. április 28‑i azon határozatának
megsemmisítését kéri, amelyben elutasították a hivatali feljebbvalójának 2005. október 20‑i javaslatát, és megtagadták a felperestől
a személyzeti szabályzat VI. melléklet 3. cikke értelmében a túlmunkáért járó átalánydíjazást; ez utóbbi átalánydíjazás folyósításához
képest vagylagosan a felperes a személyzeti szabályzat 56a. vagy 56b. cikke alapján bármilyen egyéb külön juttatás nyújtását
kéri.
Határozat: Nem szükséges határozni az F‑30/07. sz., Noworyta kontra Parlament ügyben, melyet töröltek a Közszolgálati Törvényszék nyilvántartásából.
A felek maguk viselik saját költségeiket.
Összefoglaló
Eljárás – Felperes, aki kérelmének a kereset benyújtása után adtak helyt
(A Közszolgálati Törvényszék eljárási szabályzata, 75. cikk)
A közösségi bíróságnak joga van az eset körülményeihez képest eldönteni azt, hogy az igazságszolgáltatás megfelelő működése
biztosításának a követelménye igazolhatja‑e a megsemmisítés iránti kereset érdemi elutasítását – vagy analógia útján annak
megállapítását, hogy a kereset okafogyottá vált, ezért arról nem szükséges határozni – anélkül, hogy a bíróság előzőleg határozott
volna az alperes által emelt jogellenességi kifogásról.
Ez a helyzet akkor, ha a Közszolgálati Törvényszék az első ügyben már érdemi határozatot hozott az elé terjesztett ügy felperese
javára, és a második ügyben tartott tárgyalás során, a Közszolgálati Törvényszék kérdésére válaszolva a felek előadják, hogy
amennyiben az első ügyet a Közszolgálati Törvényszék elfogadhatónak találja és abban érdemi határozatot hoz, nincs szükség
a második ügy elbírálására.
(lásd az 5–8. pontot)
Hivatkozás:
a Bíróság C‑23/00. P. sz., Tanács kontra Boehringer ügyben 2002. február 26‑án hozott ítéletének (EBHT 2002., I‑1873. o.)
51. és 52. pontja; C‑233/02. sz., Franciaország kontra Bizottság ügyben 2004. március 23‑án hozott ítéletének (EBHT 2004.,
I‑2759. o.) 26. pontja;
az Elsőfokú Bíróság T‑171/02. sz., Regione autonoma della Sardegna kontra Bizottság ügyben 2005. június 15‑én hozott ítéletének
(EBHT 2005., II‑2123. o.) 155. pontja;
a Közszolgálati Törvényszék F‑134/06. sz., Bordini kontra Bizottság ügyben 2008. április 8‑án hozott ítéletének (EBHT‑KSZ 2008.,
I‑A‑1‑0000. o. és II‑A‑1‑0000. o.) 56. pontja; F‑115/07. sz., Balieu‑Steinmetz és Noworyta kontra Parlament ügyben 2009. április
28‑án hozott ítélete (EBHT‑KSZ 2009., I‑A‑1‑0000. o. és II‑A‑1‑0000. o.).